stanford-oval/wikipedia huggingface dataset:
อุบัติการณ์หลิน เปียว

| --- | --- |
เครื่องบินฮอว์เกอร์ ซิดดีลีย์ ไทรเดนต์ ของ CAAC ลำหนึ่ง ซึ่งมีลักษณะคล้ายกับเครื่องบินที่เกิดเหตุ
สรุปอุบัติการณ์
วันที่: 13 กันยายน ค.ศ. 1971 (1971-09-13)
สรุป: สาเหตุที่ขัดแย้งกัน:การขาดแคลนเชื้อเพลิง (รัฐบาลจีน) การบินชนภูมิประเทศ อาจเกิดจากความผิดพลาดของนักบิน (ผู้เชี่ยวชาญด้านการแพทย์โซเวียต)
จุดเกิดเหตุ: ใกล้กับออนดอร์กฮาน สาธารณรัฐประชาชนมองโกเลีย
อากาศยานลำที่เกิดเหตุ
ประเภทอากาศยาน: ฮอว์เกอร์ ซิดดีลีย์ HS-121 ไทรเดนต์ 1E
ดําเนินการโดย: กองทัพอากาศกองทัพปลดปล่อยประชาชน
ทะเบียน: B-256
ต้นทาง: ท่าอากาศยานฉินหวงเต่าชานไห่กวน มณฑลเหอเป่ย์ ประเทศจีน
ปลายทาง: สหภาพโซเวียต
จำนวนคน: 9
ผู้โดยสาร: 5
ลูกเรือ: 4
เสียชีวิต: 9 (ทั้งหมด)
รอดชีวิต: 0
อุบัติการณ์หลินเปียว (จีน: 九一三事件; แปลตรงตัว: "อุบัติการณ์ 13 กันยายน") เป็นอุบัติเหตุเครื่องบินเมื่อเวลา 03.00 น. ของวันที่ 13 กันยายน ค.ศ. 1971 ซึ่งมีหลิน เปียว รองประธานพรรคคอมมิวนิสต์จีน เป็นผู้โดยสาร ผู้โดยสารทุกคนบนเครื่องบินฮอว์เกอร์ ซิดดีลีย์ ไทรเดนต์ (Hawker Siddeley Trident) รวมถึงหลินและสมาชิกครอบครัวของเขาหลายคน เสียชีวิตเมื่อเครื่องบินตกกระแทกพื้นในมองโกเลีย มีรายงานว่าหลินพยายามแปรพักตร์ไปยังสหภาพโซเวียตหลังแผนลอบสังหารเหมา เจ๋อตงล้มเหลว หลังจากการเสียชีวิตของหลิน เกิดความสงสัยอย่างกว้างขวางในโลกตะวันตกเกี่ยวกับคำอธิบายอย่างเป็นทางการของจีน แต่การสืบสวนนิติเวชที่ดำเนินการโดยสหภาพโซเวียต ที่พบศพหลังเครื่องบินตก ได้ยืนยันว่าหลินเป็นหนึ่งในผู้เสียชีวิตจากเหตุการณ์เครื่องบินตกจริง
เหตุการณ์ > เรื่องเล่าทางการของจีน

ตามที่รัฐบาลจีนกล่าว หลิน เปียวรับทราบว่าเหมาไม่ไว้วางใจเขาอีกต่อไปหลังจากคณะกรรมาธิการกลางชุดที่ 9 และเขาได้ซ่อนความปรารถนาอันแรงกล้าที่จะยึดอำนาจสูงสุดไว้ ในเดือนกุมภาพันธ์ ค.ศ. 1971 หลินและเย่ ฉฺวิน ภรรยาของเขา (ซึ่งขณะนั้นเป็นสมาชิกกรมการเมือง) เริ่มวางแผนลอบสังหารเหมา ในเดือนมีนาคม ค.ศ. 1971 หลิน ลี่กั่ว ลูกชายของหลิน (ซึ่งเป็นนายทหารระดับสูงของกองทัพอากาศ) ได้จัดการประชุมลับกับผู้ติดตามที่ใกล้ชิดที่สุดของเขาในฐานทัพอากาศแห่งหนึ่งในเซี่ยงไฮ้ การกล่าวกันว่าในการประชุมครั้งนี้ หลิน ลี่กั่ว และผู้ใต้บังคับบัญชาของเขาวางแผนที่จะก่อรัฐประหาร โดยใช้ชื่อแผนว่า "โครงการ 571" ในภาษาจีน "5-7-1" (จีน: 五七一; พินอิน: wǔqīyī) เป็นคำพ้องเสียงกับ "การลุกฮือด้วยอาวุธ" (จีน: 武起义; พินอิน: wǔqǐyì) ในเดือนมีนาคมนั้น กลุ่มดังกล่าวกลับมาประชุมกันอีกครั้งเพื่อจัดโครงสร้างบังคับบัญชาให้เป็นทางการตามแผนการรัฐประหารที่วางไว้
เหมาไม่ทราบถึงแผนการรัฐประหาร และในเดือนสิงหาคม ค.ศ. 1971 ได้กำหนดการประชุมในเดือนกันยายนเพื่อตัดสินชะตากรรมทางการเมืองของหลิน เปียว วันที่ 15 สิงหาคม เหมาออกจากปักกิ่งเพื่อหารือประเด็นนี้กับผู้นำทางการเมืองและทหารอาวุโสคนอื่น ๆ ในจีนตอนใต้ วันที่ 5 กันยายน หลินได้รับรายงานว่าเหมากำลังเตรียมการกวาดล้างเขา วันที่ 8 กันยายน หลินสั่งให้ผู้ใต้บังคับบัญชาดำเนินการรัฐประหาร
ผู้ใต้บังคับบัญชาของหลินวางแผนลอบสังหารเหมาโดยการก่อวินาศกรรมรถไฟของเขาก่อนที่เขาจะกลับปักกิ่ง แต่เหมาเปลี่ยนเส้นทางอย่างไม่คาดคิดในวันที่ 11 กันยายน องครักษ์ของเหมาขัดขวางความพยายามลอบสังหารเหมาหลายครั้งในเวลาต่อมา และเหมาก็เดินทางกลับปักกิ่งอย่างปลอดภัยในเย็นวันที่ 12 กันยายน เมื่อล้มเหลวในการลอบสังหารเหมา ความพยายามก่อรัฐประหารของหลินก็ล้มเหลว
เมื่อตระหนักว่าเหมาทราบถึงการก่อรัฐประหารที่ล้มเหลวของตนแล้ว พรรคพวกของหลินจึงพิจารณาที่จะหลบหนีลงใต้ไปยังฐานอำนาจของพวกเขาในกว่างโจว ที่ซึ่งพวกเขาจะจัดตั้ง "สำนักงานใหญ่พรรค" ทางเลือก และโจมตีกองกำลังติดอาวุธที่ภักดีต่อเหมา เมื่อได้ยินว่านายกรัฐมนตรีโจว เอินไหลกำลังสอบสวนอุบัติการณ์ที่เกิดขึ้น พวกเขาจึงล้มเลิกแผนเดิมเพราะคิดว่าทำไม่ได้จริง และหันไปวางแผนหนีไปสหภาพโซเวียตแทน ในช่วงเช้าตรู่ของวันที่ 13 กันยายน หลิน เปียว, เย่ ฉฺวิน, หลิน ลี่กั่ว และผู้ช่วยส่วนตัวหลายคนพยายามหลบหนีไปยังสหภาพโซเวียต และขึ้นเครื่องบินไทรเดนต์ 1E ที่เตรียมไว้ล่วงหน้า (จดทะเบียนเป็น PLAAF 256) ซึ่งมีผาน จิ้งอิน รองผู้บัญชาการกองบินที่ 34 ของกองทัพอากาศกองทัพปลดปล่อยประชาชน (PLAAF) เป็นผู้ขับ เครื่องบินบรรทุกเชื้อเพลิงไม่เพียงพอก่อนออกเดินทาง เชื้อเพลิงหมด และตกใกล้ออนดอร์กฮานในมองโกเลียในวันที่ 13 กันยายน ค.ศ. 1971 ผู้โดยสารและลูกเรือเสียชีวิตทั้งหมด 8 ราย เป็นชาย 1 ราย หญิง 1 ราย
เหตุการณ์ > มุมมองระหว่างประเทศก่อน ค.ศ. 1994 ของคำอธิบายอย่างเป็นทางการของจีน

รายละเอียดที่แท้จริงของการเสียชีวิตของหลินยังคงคลุมเครือ เพราะไม่มีหลักฐานเหลืออยู่ บันทึกของรัฐบาลดั้งเดิมจำนวนมากที่เกี่ยวข้องกับการเสียชีวิตของหลินถูกทำลายอย่างลับ ๆ และตั้งใจ โดยได้รับอนุมัติจากกรมการเมือง ในช่วงเวลาสั้น ๆ ของการปกครองชั่วคราวของฮฺว่า กั๋วเฟิง ในช่วงปลายคริสต์ทศวรรษ 1970 ในบรรดาบันทึกที่ถูกทำลายนั้นมีบันทึกโทรศัพท์ รายงานการประชุม บันทึกส่วนตัว และสมุดบันทึกประจำวันบนโต๊ะทำงาน หากบันทึกเหล่านั้นยังคงอยู่ มันจะช่วยให้กิจกรรมของเหมา เจ๋อตง, โจว เอินไหล, เจียง ชิง และวัง ตงซิ่ง เกี่ยวข้องกับหลินชัดเจนขึ้น ทั้งก่อนและหลังการเสียชีวิตของหลิน เนื่องจากการทำลายเอกสารของรัฐบาลที่เกี่ยวข้องกับการเสียชีวิตของหลิน รัฐบาลจีนจึงอาศัยคำสารภาพที่ถูกกล่าวหาของเจ้าหน้าที่ที่ถูกกำจัดซึ่งใกล้ชิดกับหลินเพื่อยืนยันเรื่องราวอย่างเป็นทางการ แต่โดยทั่วไปแล้วนักวิชาการที่ไม่ใช่ชาวจีนถือว่าคำสารภาพเหล่านี้ไม่น่าเชื่อถือ
ตั้งแต่ ค.ศ. 1971 นักวิชาการนอกประเทศจีนตั้งข้อสงสัยต่อคำอธิบายอย่างเป็นทางการของรัฐบาลเกี่ยวกับสถานการณ์การเสียชีวิตของหลิน ผู้ที่สงสัยกล่าวว่าเรื่องราวอย่างเป็นทางการนั้นไม่สามารถอธิบายได้อย่างเพียงพอว่าทำไมหลิน เป็นหนึ่งในผู้สนับสนุนที่ใกล้ชิดที่สุดของเหมาและเป็นหนึ่งในนายพลคอมมิวนิสต์ที่ประสบความสำเร็จมากที่สุด จะพยายามก่อรัฐประหารที่วางแผนไม่ดีและล้มเหลวอย่างกะทันหัน คำอธิบายของรัฐบาลยังไม่กระจ่างชัดว่าเครื่องบินของหลินตกได้อย่างไรและเพราะเหตุใด ผู้ที่สงสัยกล่าวอ้างว่าการตัดสินใจของหลินในการหลบหนีไปยังสหภาพโซเวียตนั้นไม่สมเหตุสมผล โดยให้เหตุผลว่าสหรัฐหรือไต้หวันจะเป็นปลายทางที่ปลอดภัยกว่า
นักประวัติศาสตร์ตะวันตกหลายคนโต้แย้งว่าหลินไม่ได้มีทั้งความตั้งใจหรือความสามารถที่จะชิงตำแหน่งของเหมาภายในรัฐบาลหรือพรรค ทฤษฎีหนึ่งพยายามอธิบายการหลบหนีและการเสียชีวิตของหลินโดยตั้งข้อสังเกตว่าเขาคัดค้านการฟื้นฟูความสัมพันธ์ระหว่างจีนกับสหรัฐ ซึ่งโจว เอินไหลกำลังดำเนินการด้วยความเห็นชอบของเหมา เนื่องจากรัฐบาลจีนไม่เคยแสดงหลักฐานสนับสนุนรายงานของตนที่ว่าหลินอยู่บนเครื่องบินลำดังกล่าว นักวิชาการตะวันตกจึงสงสัยว่าหลินเสียชีวิตจากเหตุเครื่องบินตกหรือไม่ หนังสือเล่มหนึ่ง ตีพิมพ์โดยไม่ระบุชื่อผู้เขียน โดยใช้นามปากกาภาษาจีนใน ค.ศ. 1983 อ้างว่าเหมาเป็นผู้สั่งฆ่าหลินและภรรยาของเขาในปักกิ่ง และหลิน ลี่กั่วได้พยายามหลบหนีทางอากาศ นักวิชาการคนอื่น ๆ เสนอว่าเหมาสั่งให้กองทัพจีนยิงเครื่องบินของหลินตกเหนือมองโกเลีย
รัฐบาลจีนไม่มีความสนใจที่จะประเมินเรื่องราวการเสียชีวิตของหลิน เปียวใหม่อีกครั้ง เมื่อได้รับการติดต่อใน ค.ศ. 1994 เพื่อขอความเห็นเกี่ยวกับหลักฐานใหม่ที่ปรากฏขึ้นเกี่ยวกับอุบัติการณ์หลิน เปียวหลังสงครามเย็น กระทรวงการต่างประเทศจีนกล่าวว่า: "จีนมีข้อสรุปที่ชัดเจนและเป็นทางการเกี่ยวกับอุบัติการณ์หลิน เปียวแล้ว รายงานจากต่างประเทศอื่น ๆ ที่เป็นการคาดเดานั้นไม่มีมูลความจริง" นักวิชาการที่ไม่ใช่ชาวจีนตีความว่าจีนมีความลังเลที่จะพิจารณาหลักฐานที่ขัดแย้งกับประวัติศาสตร์ "อย่างเป็นทางการ" ของตน
นักวิชาการที่ไม่ใช่ชาวจีนตีความความลังเลของจีนในการพิจารณาหลักฐานที่ขัดแย้งของประวัติศาสตร์ "อย่างเป็นทางการ" ของตนว่าเป็นผลจากความต้องการหลีกเลี่ยงการสำรวจประเด็นใด ๆ ที่อาจนำไปสู่การวิพากษ์วิจารณ์เหมา เจ๋อตง หรือการประเมินการปฏิวัติวัฒนธรรมใหม่โดยรวม ซึ่งอาจเบี่ยงเบนความสนใจของจีนจากการแสวงหาการเติบโตทางเศรษฐกิจ
ไอโฟน 8

| --- | --- |

ไอโฟน 8 สีทอง
ตราสินค้า: แอปเปิล
ผู้พัฒนา: ฟ็อกซ์คอนน์ (on contract)
ผู้ผลิต: ฟ็อกซ์คอนน์ (on contract)
สโลแกน: เจเนอเรชั่นใหม่ของ iPhone (A new generation of iPhone.)
Generation: 11
หมายเลขเครื่อง: 8
รุ่นก่อนหน้า: ไอโฟน 7 / ไอโฟน 7 Plus
รุ่นถัดไป: ไอโฟน XR
รุ่นที่เกี่ยวข้อง: ไอโฟน X ไอโฟน SE
ระบบปฏิบัติการ: แรกเริ่ม: iOS 11.0 ปัจจุบัน: iOS 16.7.2, released 25 ตุลาคม ค.ศ. 2023 (2023-10-25)
ไอโฟน 8 และไอโฟน 8 พลัส เป็นสมาร์ตโฟนที่ออกแบบและพัฒนาโดยบริษัทแอปเปิล ที่เปิดตัวเมื่อวันที่ 12 กันยายน 2560 พร้อมกับ ไอโฟน X ไอโฟนรุ่นระดับสูงกว่า ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล โดยนายทิม คุก ประธานบริหารของบริษัทแอปเปิล  และกำหนดวางจำหน่ายครั้งแรกในวันที่ 22 กันยายน 2560 สำหรับประเทศไทยวางจำหน่ายในวันที่ 3 พฤศจิกายนปีเดียวกัน
เส้นเวลาของไอโฟนแต่ละรุ่น

Sources: Apple press release library
แหล่งข้อมูลอื่น

เว็บไซต์อย่างเป็นทางการ (ภาษาไทย)
นายกองค์การบริหารส่วนจังหวัด

นายกองค์การบริหารส่วนจังหวัด ทำหน้าที่ควบคุมและบริหารกิจการของนายกองค์การบริหารส่วนจังหวัด มีอำนาจหน้าที่โดยตรง คือ
กำหนดนโยบายโดยไม่ขัดต่อกฎหมาย และรับผิดชอบในการบริหารราชการขององค์การบริหารส่วนจังหวัด ให้เป็นไปตามกฎหมาย และระเบียบข้อบังคับต่าง ๆ
สั่ง อนุญาต และอนุมัติเกี่ยวกับราชการขององค์การบริหารส่วนจังหวัด
วางระเบียบเพื่อให้งานขององค์การบริหารส่วนจังหวัดเป็นไปด้วยความเรียบร้อย
รักษาการให้เป็นไปตามข้อบัญญัติองค์การบริหารส่วนจังหวัด
ปฏิบัติหน้าที่อื่น ๆ ตามที่บัญญัติไว้ในพระราชบัญญัติและกฎหมายอื่น ๆ
โดยตำแหน่งนายกองค์การบริหารส่วนจังหวัดจะมีวาระทั้งหมด 4 ปี หากมีการสิ้นสุดก่อนครบวาระ เช่น ลาออก, เสียชีวิต, ถูกศาลสั่งให้พ้นจากตำแหน่ง เป็นต้น จะต้องมีการเลือกตั้งใหม่ และผู้ที่ได้รับเลือกตั้งจะดำรงตำแหน่งไปจนกว่าจะครบวาระ 4 ปี ซึ่งแตกต่างจากการเลือกตั้งผู้แทนราษฎร เมื่อสภาครบวาระหรือยุบสภา วาระของสมาชิกจะสิ้นสุดลง
เชิงอรรถ

↑  อ้างอิงโดยนับวันที่บังคับใช้พระราชบัญญัติองค์การบริหารส่วนจังหวัด พ.ศ. 2540
เกร็ดข้อมูล

นายกองค์การบริหารส่วนจังหวัดเพศชายที่อายุมากที่สุด คือ สุนทร วิลาวัลย์ อดีตนายกองค์การบริหารส่วนจังหวัดปราจีนบุรี โดยมีอายุ 85 ปีในวันที่ครบวาระ
นายกองค์การบริหารส่วนจังหวัดเพศหญิงที่อายุมากที่สุด คือ สมทรง พันธ์เจริญวรกุล นายกองค์การบริหารส่วนจังหวัดพระนครศรีอยุธยา โดยมีอายุ 77 ปี
นายกองค์การบริหารส่วนจังหวัดเพศชายที่อายุน้อยที่สุด คือ สีหราช สรรพกุล นายกองค์การบริหารส่วนจังหวัดระนอง โดยอายุนับจากวันที่ได้รับตำแหน่ง คือ 37 ปี
นายกองค์การบริหารส่วนจังหวัดเพศหญิงที่อายุน้อยที่สุด คือ ศุภพานี โพธิ์สุ อดีตนายกองค์การบริหารส่วนจังหวัดนครพนม โดยอายุนับจากวันที่ได้รับตำแหน่ง คือ 36 ปี
นายกองค์การบริหารส่วนจังหวัดที่ดำรงตำแหน่งนานที่สุดในประวัติศาสตร์ คือ สมศักดิ์ กิตติธรกุล นายกองค์การบริหารส่วนจังหวัดกระบี่ โดยเริ่มดำรงตำแหน่งตั้งแต่ปี พ.ศ. 2540 ปัจจุบันอยู่ในตำแหน่งรวมทั้งสิ้น 27 ปี
นายกองค์การบริหารส่วนจังหวัดคนแรกที่มาจากการเลือกตั้งโดยประชาชน คือ พันตำรวจเอก ชวลิต ชิดชอบ อดีตนายกองค์การบริหารส่วนจังหวัดบุรีรัมย์
นายกองค์การบริหารส่วนจังหวัดที่ดำรงตำแหน่งมาตั้งแต่การเลือกตั้งโดยประชาชนครั้งแรก คือ
กูเซ็ง ยาวอะหะซัน นายกองค์การบริหารส่วนจังหวัดนราธิวาส
ชัยยะ อังกินันทน์ นายกองค์การบริหารส่วนจังหวัดเพชรบุรี
ธนภณ กิจกาญจน์ นายกองค์การบริหารส่วนจังหวัดจันทบุรี
เผด็จ นุ้ยปรี นายกองค์การบริหารส่วนจังหวัดอุทัยธานี
วิชิต ไตรสรณกุล นายกองค์การบริหารส่วนจังหวัดศรีสะเกษ
วิเชียร ทรัพย์เจริญ นายกองค์การบริหารส่วนจังหวัดตราด
เศรษฐ์ อัลยุฟรี นายกองค์การบริหารส่วนจังหวัดปัตตานี
สมทรง พันธ์เจริญวรกุล นายกองค์การบริหารส่วนจังหวัดพระนครศรีอยุธยา
สมศักดิ์ กิตติธรกุล นายกองค์การบริหารส่วนจังหวัดกระบี่
สุรเชษ นิ่มกุล นายกองค์การบริหารส่วนจังหวัดอ่างทอง
อัครเดช ทองใจสด นายกองค์การบริหารส่วนจังหวัดเพชรบูรณ์
(หมายเหตุ: นับเฉพาะบุคคลที่ยังดำรงตำแหน่งเท่านั้น)
เปรมินทร์ ทับแก้ว

| เปรมินทร์ ทับแก้ว |
| --- | --- |
เกิด: 17 สิงหาคม พ.ศ. 2534 (33 ปี) เปรมินทร์ ทับแก้ว กรุงเทพมหานคร ประเทศไทย
อาชีพ: นักแสดง, นางงาม
ปีที่แสดง: 2556–ปัจจุบัน
ผลงานเด่น: ริบบิ้น - สงครามนางงาม (2557)   วิภาวี - บัลลังก์เมฆ (2558)  จี๊ด - ล่า (2560)  นิด - วิมานจอเงิน (2561)   บัวตอง - เรือนไหมมัจจุราช (2562)
สังกัด: เดอะ วัน เอ็นเตอร์ไพรส์ (2557–2565)   นักแสดงอิสระ (2565-ปัจจุบัน)
เปรมินทร์ ทับแก้ว (ชื่อเล่น: แบม) เป็นนักแสดงชาวไทย หนึ่งในผู้เข้าประกวดมิสไทยแลนด์เวิลด์ 2556 ผ่านถึง 20 คนสุดท้าย ได้รับคัดเลือกให้เป็นตัวแทนสาวไทยเชื้อสายจีนไปประกวดมิสไชนิสอินเตอร์เนชั่นแนล 2014 ที่ เกาลูน ฮ่องกง มีชื่อจีนในการประกวดว่า หลิน เพ่ย หมิ่น ต่อมามีผลงานซิทคอมเรื่อง นัดกับนัด รับบทเป็น ครูต่าย และบท ริบบิ้น จากละครสงครามนางงาม
สถาบันการบินพลเรือน
แบมเคยศึกษาที่สถาบันการบินพลเรือน AVM11
คณะมนุษยศาสตร์ มหาวิทยาลัยศรีนครินทรวิโรฒ สาขาภาษาไทยสื่อสารมวลชน
ปริญญาโท การจัดการการบิน สถาบันการบินพลเรือน
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2557 | สงครามนางงาม | รัตติยา ศรีบูระไชย (ริบบิ้น) |
| 2558 | บัลลังก์เมฆ | วิภาวี |
| 2558 | จุดนัดฝัน | ลูกแพร์ |
| 2559 | ร่างใหม่..หัวใจเดิม | หญิง |
| 2560 | ล่า | จี๊ด (รับเชิญ) |
| 2561 | วิมานจอเงิน | นิด |
| 2561 | บาปรัก | ตุ๊กตา |
| 2562 | ปริศนาล่าข้ามเวลา | ปานวาด |
| 2562 | เรือนไหมมัจจุราช | บัวตอง (รับเชิญ) |
| 2562 | ลิขิตรักข้ามดวงดาว | จูลี่ |
|  | จิตปรุงแต่ง The Psycho |  |
ผลงาน > ซิตคอม

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2556–2558 | นัดกับนัด |  | ครูต่าย |  |
| 2560 | เป็นต่อ 2017 | ตอน เล่นของสูง | องุ่น |  |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2560 | ฟ้ามีตา | ตอน เสียงเตือนจากนรก | ปราง |  |
| 2560 | Bangkok รัก Stories  | ตอน เก็บรัก | ฝ้าย |  |
| 2561 | ฟ้ามีตา | ตอน ฆ่าตัวตาย | ฟ้า |  |
| 2562 | Club Friday the Series 10 รักนอกใจ | ตอน เจ็บแต่ไม่จบ | ดี้ |  |
ผลงาน > ภาพยนตร์

400นักรบขุนรองปลัดชู (2561)
แหล่งข้อมูลอื่น

อินสตราแกรมของ แบม
| ก่อนหน้า |  | เปรมินทร์ ทับแก้ว |  | ถัดไป |
| --- | --- | --- | --- | --- |
| บุญยิสา จันทราราชัย |  | มิสไชนิสอินเตอร์เนชั่นแนลไทยแลนด์  (2557) |  | ชญาณี ประทักษิณกวิน |
โยธวาทิตกองทัพปลดปล่อยประชาชนจีน

| โยธวาทิตกองทัพปลดปล่อยประชาชนจีน |
| --- | --- |
中国人民解放军军乐团
โยธวาทิตกองทัพปลดปล่อยประชาชนรวมตัวกัน ณ มหาศาลาประชาชน โดยมีวงดนตรีพิธีการปกติประจำอยู่ทางซ้าย วงเดินแถวแห่งชาติอยู่ทางขวา และแตรวงรัฐพิธีอยู่ตรงกลาง
ประจำการ: 1952–ปัจจุบัน
ประเทศ: สาธารณรัฐประชาชนจีน
ขึ้นต่อ: พรรคคอมมิวนิสต์จีน
เหล่า:  กองทัพปลดปล่อยประชาชน
รูปแบบ: โยธวาทิต
กำลังรบ: 400+
ขึ้นกับ: กรมงานการเมือง คณะกรรมการการทหารส่วนกลาง
กองบัญชาการ: หอดนตรีกองทัพปลดแอกประชาชน เขตไห่เตี้ยน ปักกิ่ง ประเทศจีน
สมญา: The PLA Band
เพลงหน่วย: เพลงสรรเสริญกองทัพปลดปล่อยประชาชน
ผู้บังคับบัญชา
ผู้อำนวยการฝ่ายดนตรี: พันเอก จาง ไห่เฟิง
หัวหน้าวงและหัวหน้าคฑากรวง: หลิว ซินปั๋ว
เครื่องหมายสังกัด
ป้ายไหล่: 
โยธวาทิตกองทัพปลดปล่อยประชาชนจีน (จีน: 中国人民解放军军乐团) เป็นหน่วยดนตรีทหารที่จัดตั้งขึ้นเพื่อใช้ในพิธีการของรัฐที่จัดโดยกองทัพปลดปล่อยประชาชนจีน ตลอดระยะเวลากว่า 70 ปี วงนี้ได้ทำหน้าที่เสมือนเป็นสาขาดนตรีของกองทัพปลดปล่อยประชาชน นักดนตรีมีหน้าที่บรรเลงบทเพลงพิธีการต้อนรับประมุขแห่งรัฐและรัฐบาลต่างประเทศที่มาเยือน รวมถึงการแสดงในงานสำคัญระดับชาติ เช่น วันชาติสาธารณรัฐประชาชนจีน และวันกองทัพปลดปล่อยประชาชน ผู้บังคับวงคนปัจจุบันคือพันเอก จาง ไห่เฟิง ซึ่งเข้าร่วมวงตั้งแต่ ค.ศ. 1988
ประวัติ

ในเดือนสิงหาคม ค.ศ. 1949 โยธวาทิตจีนตอนเหนือได้ก่อตั้งขึ้น ณ แขวงเป่ย์ยฺเหวียน ภายใต้การดูแลของภูมิภาคทหารจีนตอนเหนือ โดยมีสมาชิก 200 นาย ในวันที่ 1 ตุลาคม ค.ศ. 1949 ในพิธีก่อตั้งสาธารณรัฐประชาชนจีน โยธวาทิตได้ปรากฏตัวครั้งแรกต่อหน้าผู้ชมจำนวนมาก ณ จัตุรัสเทียนอันเหมิน โดยได้บรรเลงเพลงชาติ (มาร์ชทหารอาสา) และดนตรีประกอบในการสวนสนามทหารครั้งแรกในประวัติศาสตร์สาธารณรัฐประชาชนจีน ตั้งแต่ ค.ศ. 1950 เป็นต้นมา วงนี้ได้เข้าร่วมการแสดงในทุกขขบวนแห่วันชาติและกิจกรรมสำคัญระดับชาติ โดยเริ่มแรกในฐานะกองบัญชาการโยธวาทิตกองทหารรักษาการณ์ปักกิ่ง (ตั้งแต่ค.ศ. 1952) ต่อมาเป็นโยธวาทิตภูมิภาคทหารปักกิ่ง และปัจจุบันคือโยธวาทิตกองทัพปลดปล่อยประชาชนจีน มันเป็นส่วนสำคัญของกองทหารรักษาการณ์ปักกิ่งและกองบัญชาการกองทัพปลดปล่อยประชาชน แต่ก็ยังแสดงในงานต่าง ๆ ทั่วประเทศจีนและต่างประเทศ
ใน ค.ศ. 1959 เนื่องในโอกาสครบรอบ 10 ปีการก่อตั้งสาธารณรัฐประชาชนจีน โยธวาทิตร่วม (ซึ่งมีโยธวาทิตกลางเป็นหนึ่งในนั้น) ประกอบด้วยนักดนตรี 1,000 นาย สวมเครื่องแบบสีเขียวมะกอก ได้เปิดพิธีด้วยบทเพลงตงฟางหง ซึ่งกำหนดเวลาให้ตรงกับช่วงที่ประธานเหมา เจ๋อตง และนายกรัฐมนตรีนีกีตา ครุชชอฟ แห่งสหภาพโซเวียต เดินทางมาถึงยังปะรำพิธีในเวลา 09:45 น. ณ ค.ศ. 2012 โยธวาทิตกองทัพปลดปล่อยประชาชนจีนได้เข้าร่วมการสวนสนามฉลองวันชาติต่อเนื่องมาแล้ว 14 ครั้งนับแต่การก่อตั้งประเทศ และยังได้เข้าร่วมการสวนสนามชัยจีน ค.ศ. 2015 โดยเป็นส่วนหนึ่งของสหโยธวาทิตขนาดใหญ่กว่า 1,000 นายซึ่งเป็นแนวคิดที่เหมาริเริ่มขึ้นใน ค.ศ. 1950 วงนี้ยังได้รับเกียรติให้แสดงในงานสังคมสำคัญ เช่น เอเชียนเกมส์ ค.ศ. 1990, โอลิมปิกฤดูร้อน ค.ศ. 2008, พิธีเปิดประชุมสภาประชาชนแห่งชาติ, เซี่ยงไฮ้เวิล์ดเอ็กซ์โป รวมถึงงานต้อนรับประมุขแห่งรัฐและหัวหน้ารัฐบาลต่าง ๆ ในคริสต์ทศวรรษ 2000 วงนี้ได้ย้ายไปอยู่ที่หอดนตรีกองทัพปลดปล่อยประชาชน ถนนฉางจื้อ เขตไห่เตี้ยน กรุงปักกิ่ง ในวันที่ 30 พฤษภาคม และ 1 กรกฎาคม ค.ศ. 2011 เพื่อเป็นการเฉลิมฉลองครบรอบ 14 ปีการคืนฮ่องกงกลับสู่แผ่นดินใหญ่ วงนี้ได้จัดการแสดงครั้งแรก ณ สนามกีฬาควีนเอลิซาเบธ ร่วมกับวงดนตรีตำรวจฮ่องกงและได้จัดคอนเสิร์ตวงซิมโฟนีขนาดใหญ่ ณ ที่นั้น ในเดือนตุลาคม ค.ศ. 2012 โยธวาทิตกองทัพสหรัฐได้เข้าร่วมการแสดงกับโยธวาทิตกองทัพปลดปล่อยประชาชนจีนในการเดินทางเยือนจีนเพื่อเสริมสร้างความสัมพันธ์ โดยมีชื่อการแสดงว่า มิตรภาพและความร่วมมือผ่านบทเพลง นี่เป็นการติดตามผลหลังจากที่วงนี้ได้เดินทางไปเยือนสหรัฐในปีก่อนหน้าเพื่อร่วมแสดงกับ TUSAB ณ สหประชาชาติ ในเดือนมกราคม ค.ศ. 2016 วงนี้ได้มีการปรับโครงสร้างใหม่โดยขึ้นตรงต่อกรมงานการเมือง คณะกรรมการการทหารส่วนกลาง ที่เพิ่งก่อตั้งขึ้นใหม่ แทนที่จะขึ้นตรงต่อกรมการเมืองกลาง กองทัพปลดปล่อยประชาชน
วงนี้คือเรือธงและเป็นวงดนตรีที่มีสถานะสูงสุดในบรรดาวงดนตรีทั้งมวลของกองทัพปลดปล่อยประชาชน และเป็นแกนหลักของโยธวาทิตในหน่วยงานและเหล่าทัพต่าง ๆ ภายใต้กองทัพปลดปล่อยประชาชน โดยอยู่ภายใต้การกำกับดูแลโดยตรงของกรมการงานการเมือง คณะกรรมการการทหารส่วนกลาง
วงเดินแถวแห่งชาติ

วงเดินแถวแห่งชาติกองทัพปลดปล่อยประชาชน (PLA National Marching Band) เป็นหน่วยโยธวาทิตที่มีสมาชิก 61 คน สังกัดโยธวาทิตกองทัพปลดปล่อยประชาชน มันมีความคล้ายคลึงกันมากในลักษณะและเครื่องดนตรีกับกองพลกลองและแตรนาวิกโยธินสหรัฐ (United States Marine Drum and Bugle Corps)  แต่เป็นวงดนตรีแบบคณะทหารที่มีการใช้เครื่องเป่าไม้ด้วย ผู้บังคับวงและคฑากรของวงคือหลิว ซินปั๋ว วงนี้ยังจัดหามือกลองสนามและแตรวงรัฐพิธีในระหว่างการเยือนอย่างเป็นทางการ พิธีการระดับชาติ และขบวนแห่สำคัญในเมืองหลวง
วงนี้ได้เดินทางไปทัวร์และแสดงดนตรีในหลายประเทศ  อาทิ
รัสเซีย
คาซัคสถาน
เกาหลีเหนือ
เวียดนาม
ฝรั่งเศส
เยอรมนี
สหราชอาณาจักร
สหรัฐอเมริกา
ฟินแลนด์
ออสเตรเลีย
เครื่องแบบ

ไทป์ 07 ที่เป็นเครื่องแบบหลักของกองทัพปลดปล่อยประชาชนนั้นเป็นเครื่องแบบอย่างเป็นทางการของวง การออกแบบเครื่องแบบชุดแรกที่เป็นเอกลักษณ์สำหรับวงเกิดขึ้นพร้อมกับเครื่องแบบไทป์ 87 ซึ่งวงได้รับอินทรธนูเพิ่มเข้ามานอกเหนือจากสิ่งอื่น ในช่วงต้นเดือนสิงหาคม ค.ศ. 2014 วงได้เปิดตัวเครื่องแบบสำหรับวงเดินแถวแห่งชาติชุดใหม่ต่อหน้าประธานาธิบดีอิสลอม แกรีมัฟ แห่งอุซเบกิสถานซึ่งกำลังเยือนประเทศ การกระทำดังกล่าวได้รับการชื่นชมจากผู้สังเกตการณ์ เครื่องแบบชุดใหม่ประกอบด้วย กางเกงขายาวสีขาว หมวกทรงแหลมสีขาว และเสื้อคลุมคอปิดสีแดง ชุดเครื่องแบบยังมีรูปแบบสีน้ำเงินซึ่งนำไปเปรียบเทียบกับนาวิกโยธินสหรัฐและราชนาวิกโยธิน
คลังเพลง

มาร์ชทหารอาสา (เพลงชาติสาธารณรัฐประชาชนจีน) (义勇军进行曲)
เพลงสรรเสริญกองทัพปลดปล่อยประชาชน (中国人民解放军进行曲)
มาร์ชตรวจพลกองทัพปลดปล่อยประชาชน (检阅进行曲)
มาร์ชสวนสนามกองทัพปลดปล่อยประชาชน (分列式进行曲)
มาร์ชต้อนรับ (欢迎进行曲)
ตงฟางหง (東方紅)
บทกวีสรรเสริญมาตุภูมิ (歌唱祖國)
เพลงมหาวิทยาลัยการทหารและการเมืองต่อต้านญี่ปุ่น (抗日军政大学校歌)
ฉันรักท้องฟ้าสีครามของมาตุภูมิ (我爱祖国的蓝天)
เพลงโศก
เพลงดอกไม้
ในเดือนมีนาคม ค.ศ. 2015 ยฺหวี ไห่ ผู้บังคับวงโยธวาทิตกองทัพปลดปล่อยประชาชนจีนในขณะนั้น ได้ให้สัมภาษณ์แก่หนังสือพิมพ์หฺวาชางเป้า โดยกล่าวว่าการบรรเลงเพลงชาติในโอกาสต่าง ๆ เช่น งานแต่งงานและงานศพนั้นถือเป็นการ "ดูหมิ่น" และเสนอให้รัฐบาลกลางออกกฎระเบียบที่เข้มงวดขึ้นเกี่ยวกับการใช้เพลงชาติ
รายชื่อผู้บังคับวง

หลัว ล่าง (罗浪) (กรกฎาคม 1952－1957)
หวัง เจี้ยนจง (王建中) (มีนาคม 1958–พฤษภาคม 1967)
ฉือ เหล่ย์ (石磊) (มกราคม 1970－มิถุนายน 1981)
หม่า กั๋วผิง (马国平) (มิถุนายน 1981－ตุลาคม 1985)
หลิว ยฺวี่เป่า (刘玉宝) (ตุลาคม 1985－มิถุนายน 1988)
ลฺหวี ฉู่จง (吕蜀中) (มิถุนายน 1988－กรกฎาคม 1994)
ฉี จิ่งเฉฺวียน (齐景全) (กรกฎาคม 1994－มีนาคม 2003)
ยฺหวี ไห่ (于海) (มีนาคม 2003－มิถุนายน 2011)
โจว รุ่ย (邹锐) (มิถุนายน 2011－2018)
จาง ไห่เฟิง (张海峰) (2018－2020)
หฺวาง เยี่ยนฮุย (黃豔輝) (ปลายปี 2020–ปัจจุบัน)
ไป๋ เซินหลิน (白森林)  (กรกฎาคม 1952—พฤศจิกายน 1956)
จู เหวย์หลิว (朱为流) (พฤศจิกายน 1956—กรกฎาคม 1960)
หร่าน กวางจ้าว (冉光照) (กรกฎาคม 1960—มกราคม 1970)
จู เย่าหฺวา (朱耀华) (มกราคม 1970—พฤษภาคม 1975)
เถียน เสฺวียเฉิง (田学诚) (พฤษภาคม 1975—มีนาคม 1983)
หยิ่น เจิ้งอี้  (尹正义) (มีนาคม 1983—ตุลาคม 1985)
หลิว ฉี่หลิน (刘启林) (ตุลาคม 1985—มิถุนายน 1988)
เฉิน เจิ้นเอี๋ยน (陈振炎) (มิถุนายน 1988—สิงหาคม 1990)
หลิว ฉุนเจิน (刘存珍) (สิงหาคม 1990—กันยายน 1993)
เจียว กวงกั๋ว (焦光国) (กันยายน 1993—มีนาคม 1995)
เปียน ชื่อฝ่า (边士法) (มีนาคม 1995—สิงหาคม 2000)
จาง เฉียง (张强)（สิงหาคม 2000—กรกฎาคม 2003）
หลี หย่งหลง (李永龙) (กรกฎาคม 2003— ธันวาคม 2008)
หม่า ลี่ (马力) (ธันวาคม 2008—มีนาคม 2014)
หวัง เจิงเฉียง (王增强) (มีนาคม 2014–ไม่ทราบ)
จาง จื้ออู่ (张志武) (ไม่ทราบ–ปัจจุบัน)
สหดุริยางค์

สหดุริยางค์ทหารกองทัพปลดปล่อยประชาชน เป็นวงดุริยางค์ทหารที่จัดตั้งขึ้นชั่วคราวโดยกองทัพปลดปล่อยประชาชนจีน ประกอบด้วยวงโยธวาทิตจากทุกเหล่าทัพและมณฑลทหารทั่วประเทศจีน มีสมาชิกประมาณ 1,500 คน มีวัตถุประสงค์เพื่อใช้บรรเลงเพลงประกอบในพิธีสวนสนามทางทหารและพลเรือนเนื่องในวันชาติจีน ณ จัตุรัสเทียนอันเหมิน กรุงปักกิ่ง นับตั้งแต่ปี 1949 หรือวัตถุประสงค์อื่นตามที่ได้รับมอบหมาย
การจัดตั้งสหดุริยางค์ครั้งล่าสุดคือเมื่อปี 2021 ในวาระพิธีเฉลิมฉลองครบรอบ 100 ปีการก่อตั้งพรรคคอมมิวนิสต์จีน ณ จัตุรัสเทียนอันเหมิน
วงดนตรีใน ค.ศ. 1975
พันเอกอาวุโสหลิว ซินปั๋ว ผู้บังคับวง กำลังรับรางวัลร่วมกับพลโท ทิโมฟีย์ มายาคิน จากรัสเซีย ในงานเทศกาลดนตรีและการแสดงสวนสนามทางทหารสปัสสกายา ทาวเวอร์ ประจำปี 2019
สถานีสายหยุด

สถานีสายหยุด (อังกฤษ: Sai Yud station; รหัส: N19) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินในพื้นที่เขตบางเขน กรุงเทพมหานคร เปิดให้บริการเมื่อวันที่ 16 ธันวาคม พ.ศ. 2563
ที่ตั้ง

ถนนพหลโยธิน บริเวณด้านหน้าซอยพหลโยธิน 69 (โสรัตน์) ในพื้นที่แขวงอนุสาวรีย์ เขตบางเขน กรุงเทพมหานคร
แผนผังของสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (พหลโยธิน 59) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (สะพานใหม่) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง, ถนนพหลโยธิน, ซอยพหลโยธิน 69, คอนโดมิเนียมไนท์บริดจ์สกายซิตี้, เดอะเบส สะพานใหม่ |
รายละเอียดของสถานี > รูปแบบของสถานี

เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
รายละเอียดของสถานี > สัญลักษณ์ของสถานี

ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก

ประกอบด้วยทางขึ้น-ลงปกติ และทางเดินใต้รางรถไฟฟ้าได้แก่
1 ซอยพหลโยธิน 69
2 คอนโดมิเนียมไนท์บริดจ์สกายซิตี้, คอนโดมิเนียมเดอะเบส สะพานใหม่
3 ธนาคารกรุงไทย สาขาสะพานใหม่, ซอยพหลโยธิน 69/1 (ซอยหมู่บ้านอมรพันธุ์ 12)
4 แฟลตทหาร อาคารศูนย์ปฏิบัติการข่าว, ที่ทำการไปรษณีย์สะพานใหม่
5 ตลาดนัดมอเตอร์ไซค์, บราวน์คอนโด, สถาบันสายตาและโรคตา
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.25 | 23.25 |

| E15 | สำโรง | – | 23.40 |

| N9 | ห้าแยกลาดพร้าว | – | 00.10 |
ชานชาลาที่ 2
| N24 | คูคต | 05.31 | 00.37 |
การเชื่อมต่อรถโดยสารประจำทาง

ถนนพหลโยธิน รถขสมก. สาย 34 39 114 185 503 520 522 543 1-25 รถเอกชน สาย 34E(1-2E) 39(1-4) 39(1-5) 1-31 สองแถวสาย 1096
เส้นทางที่มีรถรองรับวีลแชร์
การเชื่อมต่อรถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 34  | รังสิต |  สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | กรมการขนส่งทางบก มีคำสั่งตามมาตรา 41 ให้ไทยสมายล์บัส เดินรถประจำทางสาย 34 และ 39 เส้นทางเดิม เพื่อบรรเทาความเดือดร้อนของประชาชน |
| 34E (1-2E)  | รังสิต |  สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | รถบริการทางด่วน (ขาไป ขึ้นด่านวัชรพล ลงด่านอนุสาวรีย์ชัยสมรภูมิ ขากลับ ขึ้นด่านพระราม 9 ลงด่านวัชรพล) |
| 39 (1-4)  | ม.ธรรมศาสตร์ ศูนย์รังสิต | บางเขน | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 39 (1-5)  | รังสิต | อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส (ให้บริการในนาม บจก.หลีกภัยขนส่ง) |  |
| 39  | ตลาดไท | อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | กรมการขนส่งทางบก มีคำสั่งตามมาตรา 41 ให้ไทยสมายล์บัส เดินรถประจำทางสาย 34 และ 39 เส้นทางเดิม เพื่อบรรเทาความเดือดร้อนของประชาชน |
| 1-31  | ศูนย์ราชการฯ แจ้งวัฒนะ | คลองหลวง คลอง 5 | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1096 | สะพานใหม่ | ตลาดถนอมมิตร | รถสองแถวประจำทางสีแดง | เอกชน |  |
| 1096 | สะพานใหม่ | รามอินทรา กม.2 | รถสองแถวประจำทางสีแดง | เอกชน |  |
สถานที่สำคัญใกล้เคียง

บิ๊กซี ซูเปอร์เซ็นเตอร์ สาขาดอนเมือง
โรงพยาบาลซีจีเอช
สถาบันสายตาและโรคตา